Хто тут піяк, то такоўскі…
Хто тут піяк, то такоўскі
Чужапанец, не шчарсоўскі!
Сорам для нас і для пана,
Калі б была воласць п'яна.

Шчорсы слывуць мужыкамі
І ласкавымі панамі,
Што і чытаць нас вучылі,
І любілі, не глумілі.

Трэба ж славу удзяржаці
І у карчме не гуляці;
На фурманках, на віціне
Твая чэсць, шчорсавяніне!

Напіліся братцы трохі,
Пайдзём да хаты, да сохі;
Мужык пры сасе, то краса!
Карчма зробіць свінапаса.

Песні Яна Чачота